Diari Oficial de la Generalitat Valenciana


Sumari del DOGV 9452, del 19-10-2022 (2022/9054)

ORDRE 6/2022, de 4 d'octubre, de la Conselleria de Justícia, Interior i Administració Pública, de modificació dels annexos del Decret 168/2010, de 15 d'octubre, del Consell, pel qual es determinen les condicions dels locals i les característiques de les urnes, paperetes, sobres i altra documentació electoral que s'utilitzarà en les eleccions a les Corts.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2022/10/04/6/dof/vci/html**

### Dades del document

Número de DOGV
:   9452

Data del DOGV
:   19-10-2022

Secció del DOGV
:   I. DISPOSICIONS GENERALS

Número del document
:   2022/9054


Data del document
:   04-10-2022

Organisme emissor
:   Conselleria de Justícia, Interior i Administració Pública

Tipus de document
:   Ordre

Anàlisi jurídica

 Descriptors 

:   * Conselleria de Justícia, Interior i Administració Pública
    * Corts Valencianes
    * papereta de votació
    * legislació
    * Parlament regional
    * organització electoral
    * eleccions regionals

ORDRE 6/2022, de 4 d'octubre, de la Conselleria de Justícia, Interior i Administració Pública, de modificació dels annexos del Decret 168/2010, de 15 d'octubre, del Consell, pel qual es determinen les condicions dels locals i les característiques de les urnes, paperetes, sobres i altra documentació electoral que s'utilitzarà en les eleccions a les Corts. [2022/9054]  
  
Per mitjà del Decret 168/2010, de 15 d'octubre, del Consell, modificat pel Decret 15/2015, de 6 de febrer, es va determinar les condicions dels locals i les característiques de les urnes, paperetes, sobres i altra documentació electoral a utilitzar en les eleccions a Les Corts.  
La gestió dels processos electorals requereix una gran agilitat en la resposta per part de l'administració convocant davant els possibles canvis que puguen produir-se en matèria electoral; per això, es va modificar la disposició final segona del Decret 168/2010, de 15 d'octubre, del Consell, ampliant l'habilitació expressa a la persona titular de la conselleria competent en matèria de processos electorals per a poder modificar el contingut dels annexos a través de la disposició reglamentària corresponent.  
Així, la disposició final segona del Decret 168/2010 estableix que «s'autoritza la persona titular de la conselleria competent en matèria de processos electorals per a dictar tots els actes i disposicions que requerisquen l'aplicació, desenvolupament i execució del present decret, així com per a modificar el contingut dels seus annexos, per a la qual cosa es pot demanar un informe previ de la Junta Electoral de la Comunitat Valenciana.»  
Després de l'experiència dels últims processos electorals, és convenient la introducció de canvis i millores en alguns dels models oficials; també, conseqüència de la Instrucció 1/2016, de 13 d'abril, de 2016, de la Junta Electoral Central, que va originar l'Ordre INT/318/2019, de 19 de març, per la qual es modifiquen els annexos del Reial decret 605/1999, de 16 d'abril, de regulació complementària dels processos electorals, es procedeix a la incorporació de determinats models específics de manera homogènia a l'Administració de l'Estat.  
L'objecte de l'ordre és revisar i actualitzar la totalitat dels impresos, adaptar el text al llenguatge inclusiu, realitzar una nova codificació que facilite la seua identificació i introduir determinats models específics d'alguns impresos, en coherència amb l'Administració de l'Estat.  
  
En concret, i pel que fa als sobres, s'introdueix el sobre per a la remissió de documentació electoral per a votar per correu; el sobre dirigit a la presidència de la mesa electoral per a la remissió del vot per correu; el sobre per a la remissió de les còpies dels nomenaments de les persones interventores, així com el sobre dirigit a l'Oficina del Cens Electoral de la sol·licitud d'inscripció del certificat d'inscripció en l'esmentat cens.  
Al seu torn, d'acord amb l'esmentada Instrucció 1/2016, se substitueix el model de comunicació de la constitució de la coalició electoral que inclou la designació de representant general, i s'introdueix un model de designació d'administrador general, i els models de designació de representant i administrador de candidatura, adaptats a les eleccions a les Corts. La designació de representant de l'Administració també s'introdueix com a nou model.  
Finalment, s'afigen en l'annex específic de documentació per a l'actuació de les meses electorals, els models relatius a la llista numerada de votants i els certificats de votació, tot això d'acord amb el que es preveu en la normativa electoral.  
D'altra banda, l'article 9.2 del Decret 168/2010 estableix: «2. La Generalitat impulsarà l'ús del format electrònic en la documentació electoral buscant una major simplicitat en la gestió material dels processos electorals.» Per això, en les especificacions tècniques de determinats impresos s'especifica que el seu format serà electrònic; també s'han canviat els formats de DIN-A3 a DIN-A4 per a facilitar-ne la distribució.  
En conseqüència, havent-se emés els informes preceptius, i fent ús de les atribucions que tinc conferides per l'article 6 Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, d'acord amb la disposició final segona del Decret 168/2010, i amb el que es disposa en l'article 28.e de la Llei 5/1983, de 30 de desembre, de la Generalitat, del Consell,  
  
  
  
ORDENE  
  
Article únic. Modificació dels annexos Decret 168/2010, de 15 d'octubre, del Consell pel qual es determinen les condicions dels locals i les característiques de les urnes, paperetes, sobres i altra documentació electoral a utilitzar en les eleccions a les Corts  
Es modifiquen la totalitat dels annexos del Decret 168/2010, de 15 d'octubre, del Consell, pel qual es determinen les condicions dels locals i les característiques de les urnes, paperetes, sobres i altra documentació electoral a utilitzar en les eleccions a les Corts, la nova redacció de les quals figura en l'annex únic d'aquesta ordre.  
  
  
DISPOSICIÓ ADDICIONAL  
  
Única. Incidència pressupostària  
L'aplicació i el desplegament d'aquesta ordre no té incidència en la dotació dels capítols de despesa assignada al departament de la Generalitat competent per raó de la matèria, i, en tot cas, haurà de ser atesa amb els mitjans personals i materials d'aquest.  
  
  
  
DISPOSICIÓ FINAL  
  
Única. Efectes  
Aquesta ordre produirà efectes des de l'endemà de la publicació en el Diari Oficial de la Generalitat Valenciana.  
  
València, 4 d'octubre de 2022  
  
La consellera de Justícia, Interior i Administració Pública,  
Gabriela BRAVO SANESTANISLAO


Còpia Permalink ELI